stanford-oval/wikipedia huggingface dataset:
Saaren koulu

Saaren koulu voi tarkoittaa:
Saaren koulu, peruskoulu Pyhäjoella
Saaren koulu, alakoulu Mäntsälässä
Saaren koulu, alakoulu Rovaniemellä
Saaren koulu, alakoulu Parikkalassa.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Saaren koulu”, voi hakea sivunnimihaulla, laajalla sivunnimihaulla tai tekstihaulla.
S/S Bergensfjord

| S/S Bergensfjord |
| --- | --- |
 Alus vuonna 1927.
Omistaja:  Den Norske Amerikalinje (1913–1946)
Rakennustelakka:  Birkenhead, Yhdistynyt kuningaskunta
Neitsytmatka:  27. syyskuuta 1913
Status:  romutettiin 1959
Tekniset tiedot
Bruttovetoisuus (GT):  10 666
Hyttipaikkoja:  1 081
Sisaralukset:  S/S Kristianiafjord
S/S Bergensfjord oli Den Norske Amerikalinje -varustamon höyrylaiva, joka liikennöi vuodesta 1913 Norjan ja New Yorkin välillä. Se oli aikansa suurin norjalainen matkustaja-alus sisaraluksensa S/S Kristianiafjordin ohella. Toisen maailmansodan aikana Bergensfjord oli liittoutuneiden käytössä joukkojenkuljetusaluksena. Alus myytiin vuonna 1946 Panamaan ja romutettiin vuonna 1959.
Aiheesta muualla

Kuvia tai muita tiedostoja aiheesta S/S Bergensfjord Wikimedia Commonsissa
Pseudocheilinus ocellatus

| Pseudocheilinus ocellatus |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Yläluokka::  Luukalat Osteichthyes
Luokka::  Viuhkaeväiset Actinopterygii
Alaluokka::  Neopterygii
Lahko::  Ahvenkalat Perciformes
Heimo::  Huulikalat Labridae
Suku::  Pseudocheilinus
Laji::  ocellatus
Kaksiosainen nimi
 Pseudocheilinus ocellatus  Randall, 1999 
Katso myös
   Pseudocheilinus ocellatus Wikispeciesissä   Pseudocheilinus ocellatus Commonsissa 
Infobox OKNimi-testi OKIUCN-testi OK: 
Pseudocheilinus ocellatus on pienikokoinen, värikäs huulikala. Se luokiteltiin tieteellisesti vasta vuonna 1999, vaikka kala on ollut sukeltajien tuttu jo pitempään.
Koko ja ulkonäkö

Pseudocheilinus ocellatus kasvaa noin 12 cm pitkäksi. Se on yleisväriltään tomaatinpunainen. Nuorissa kaloissa on valkoisia pystyjuovia, vanhemmiten juovat katoavat. Päässä on vähän keltaista. Silmä on suuri ja musta, ja pyrstön tyvessä on musta valesilmä saalistajien hämäämiseksi.
Alkuperä

Pseudocheilinus ocellatus elää luonnossa Australian suurella koralliriutalla ja muualla Länsi-Tyynenmeren keskiosissa. Se suosii koralliriuttojen varjoisia alueita.
Ravinto

Pseudocheilinus ocellatus syö luonnossa lähinnä eläinplanktonia. Akvaariossa se oppii huolimaan monenlaista liha- ja leväpitoista ruokaa. Se syö myös pieniä loiskotiloita, jotka riivaavat jättiläissimpukoita.
Käyttäytyminen

Pseudocheilinus ocellatus on aktiivinen päivisin ja nukkuu öisin. Se on luonnossa arka, mutta akvaariossa muuttuu rohkeammaksi asetuttuaan aloilleen, ja voi olla aggressiivinien altaaseen myöhemmin tuotuja kaloja kohtaan.
Pälvisokeus

| Pälvisokeus |
| --- | --- |
 Esimerkki iän myötä tulevaan silmänpohjan rappeumaan liittyvästä pälvisokeudesta.
Luokitus
ICD-10:  H53.4
ICD-9:  368.41
Huom!:  Tämä artikkeli tarjoaa vain yleistä tietoa aiheesta. Wikipedia ei anna lääketieteellistä neuvontaa.
Pälvisokeus eli skotooma tarkoittaa näkökentässä ilmeneviä sokeita kohtia. Se voi johtua silmähermon surkastumisesta, esimerkiksi Behrin oireyhtymä II -tyypissä.
Pälvisokeutta voi ilmetä migreenilääkkeen haittavaikutuksena.
Provisual

Provisualin logo.
Provisual Oy on vuonna 1994 perustettu suomalainen viestintä- ja markkinointitoimisto sekä tuotantoyhtiö. Yhtiö toimii lähinnä populaarikulttuuria käsittelevien sisältöjen tuottajana ja keskittyy HoReCa- ja kulttuurialan palvelemiseen. Yhtiön osana toimii Tiedostuspalvelu.fi, joka on suunnattu tiedottamiseen sekä kokonaisvaltaiseen sisällöntuotantoon lähinnä HoReCa-alalle. Provisual paneutuu imagon rakentamiseen, markkinointistrategioiden kehittämiseen ja tuotteiden lanseeraukseen sekä digitaalisten että perinteisten viestintäratkaisujen kehittämiseen. Provisualin asiakkaita ovat esimerkiksi Extreme Duudsonit, Yle, MTV, Live Nation ja Sony Music. Provisualin toimisto sijaitsee Helsingissä Vilhovuorenkadulla.
Palkintoja ja tunnustuksia

Femma gaala 2014: Alkoholipolitiikka. Tunnustus Tolkku käteen alkoholiverotuksessa kampanjoista vapaamaan alkoholipolitiikan puolesta.
Emma-gaala 2003: Provisualin BMG:lle tuottama Don Huonot - Olimme kuin Veljet -DVD oli vuoden 2003 voittaja perinteisessä Emma-gaalassa.
Europrix 2002: Pixoffille Europrix 2002 laatuleima (The Official EUROPRIX 2002 Quality Seal).
Media & Message 2002: Pixoff.net voitti kultaa Media & Message 2002 -kilpailun "Viihde ja kulttuuri " -sarjassa sekä koko tapahtuman Grand Prix'n pääpalkinnon. Tunnustusta Pixoff sai myös "Paras uusi jakelumuoto" kunniakirjoin.
Rekaksois.com 2002: Vuoden kulttuurityö: PIXOFF.net.
Venla 2002: Hassisen Kone - 20 vuotta myöhemmin -konserttitaltioinnille (Eastpop2000) myönnettiin vuoden 2002 Venla "Paras musiikkiohjelma" -palkinto.
MindTrek 2000: Yleisön Ykkönen -sarjan voittaja www.eastpop.com
Aiheesta muualla

www.provisual.fi (Arkistoitu – Internet Archive)
Saaren koulu (Mäntsälä)

| Saaren koulu |
| --- | --- |
Sijainti:  Vanha maantie 2, 04920 Saarentaus
Koordinaatit:  60.7316°N, 25.4172°E
Tyyppi:  suomenkielinen alakoulu
Rehtori:  Marita Kivinen
Luokat:  1–6
Oppilaita:  96 (15 esikoululaista)
Verkkosivut
Saaren koulu on Mäntsälän kunnan pohjoisosassa toimiva, syksyllä 2013 uusissa tiloissa Saaren kartanon maisemissa toimintansa aloittanut neljän kylän yhteinen, noin sadan oppilaan suomenkielinen alakoulu (luokka-asteet 1–6). Lisäksi koulunkäyntiä harjoittelee toista kymmentä esikoululaista. Samassa rakennuksessa toimii päiväkoti.
Polonia Varsova

Polonia Varsova (puol. Klub Sportowy Polonia Warszawa) on puolalainen jalkapalloseura Varsovasta. Seura on perustettu vuonna 1911. Seuralla on toimintaa myös koripallossa.
Polonia Warsovan Artur Sobiech (keskellä) ottelussa Jagiellonia Białystokia vastaan toukokuussa 2011.
Polonia on voittanut Puolan mestaruuden kahdesti. 2000-luvun puolella menestys on ollut heikompaa ja voitettuaan historiansa toisen mestaruuden vuonna 2000 joukkue putosi seuraavan kauden päätteeksi toiseksi korkeimmalle sarjatasolle. Takaisin pääsarjaan se nousi vasta kaudeksi 2008–2009, kun se yhdistyi edelliskauden pronssiseuran Dyskobolia Grodzisk Wielkopolskin edustusjoukkueen kanssa ja sai tämän sarjapaikan. Vuonna 2013 seuran edustusjoukkueen toimintaa pyörittänyt osakeyhtiö meni konkurssiin ja edustustoiminta siirtyi aiemmin ainoastaan juniorijoukkueista vastanneelle MKS Polonialle.
Saavutuksia

Puolan mestaruus 1946 ja 2000
Puolan Cupin voitto 1952 ja 2001
Puolan supercupin voitto 2000
Puolan liigacupin voitto 2000
Entisiä pelaajia

Euzebiusz Smolarek
Michał Żewłakow
Entisiä valmentajia

Pawel Janas
José Mari Bakero
Jacek Zieliński
Aiheesta muualla

Virallinen sivu (puolaksi)
Robert Darnton

Robert Darnton
Robert Darnton (s. 10. toukokuuta 1939) on yhdysvaltalainen historiantutkija, joka on erikoistunut kulttuurihistoriaan ja 1700-luvun Ranskan vaiheisiin. Hänen isänsä oli sotakirjeenvaihtaja Byron Darnton ja veljensä on journalisti John Darnton.
Darntonin ura

Darnton valmistui Harvardin yliopistosta 1960 ja väitteli tohtoriksi Oxfordissa 1964. Vuosina 1964–1965 hän toimi journalistina New York Timesissa. Vuonna 1999  hän oli American Historical Association -yhdistyksen puheenjohtajana.
Vuonna 1968 Darnton palkattiin Princetonin yliopistoon, ja hänestä tuli Euroopan historian professori. Eläköidyttyään professuurista vuonna 2007 hänet valittiin Harvardin yliopiston kirjastonjohtajaksi.
Tutkimukset ja toiminta

Darnton on kirja-alan ja julkaisemisen historian uraauurtava tutkija. Myös elektroninen julkaiseminen ja tiedonsaannin vapaus ovat hänen kiinnostuksensa kohteita. Hän on ollut 1970-luvulla perustamassa Gutenberg-projektia.
Aiheesta muualla

Kuvia tai muita tiedostoja aiheesta Robert Darnton Wikimedia Commonsissa
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: sv:Robert Darnton
Prof. Darnton (vas.) kanssa prof. Hans Tuzzi Festivaletteratura Mantova, 8. syyskuuta 2018.
Käännös suomeksi
Prytaneion (Dodona)

| Prytaneion> Πρυτανεῖον |
| --- | --- |
 Dodonan prytaneionin rauniot.
Sijainti:  Dodonan arkeologinen alue, Dodóni, Ioánnina, Epeiros, Kreikka
Koordinaatit:  39°32′47″N, 20°47′21″E
Rakennustyyppi:  prytaneion
Valmistumisvuosi:  300–200-luku eaa.
Tyylisuunta:  doorilainen
 
Lisää rakennusartikkeleitaArkkitehtuurin teemasivulla
Infobox OKVirheellinen NIMI-arvo: 
Prytaneion (m.kreik. Πρυτανεῖον) oli antiikin aikainen prytaneion eli prytanien käytössä ollut rakennus Dodonan kaupungissa Kreikassa.
Dodonan Prytaneionin rauniot lännestä päin nähtynä.
Prytaneion sijaitsi Dodonan Buleuterionin eteläpuolella, itään Dodonan teatterista. Se oli Epeiroksen liiton käytössä ja siellä paloi ikuinen tuli. Prytaneion rakennettiin useassa vaiheessa. Alkuperäinen rakennus valmistui hellenistisen kauden alussa 300-luvun eaa. lopulla tai 200-luvun eaa. alussa. Sen julkisivun leveys oli noin 31,5 metriä. Rakennuksen sisäänkäynnin puolella oli 4 × 4 doorilaisen pylvään peristyylipiha.
Prytaneionia laajennettiin 200-luvun eaa. loppupuolella kolmihuoneisella ruokailuun käytetyllä rakennuksella, jonka kussakin huoneessa oli tilaa yhdeksälle leposohvalle. Laajennokseen liittyi sen itäpuolella pitkä pylväikkö. Roomalaisten tuhottua Prytaneionin vuonna 167 eaa. sen ydinosa kunnostettiin osittain ja sen peristyyli korvattiin 4 × 7 pylvään pylväspihalla.
Prytaneionin ja Buleuterionin välissä sijaitsi pyhäkköalueen peribolos-muurin vanhempi länsiportti 300-luvulta eaa. Kun Buleuterion ja Prytaneion rakennettiin, muurin länsisivu siirrettiin lännemmäksi, minne rakennettiin myös uusi länsiportti.
Aiheesta muualla

Kuvia tai muita tiedostoja aiheesta Dodonan prytaneion Wikimedia Commonsissa
Rabbi Akiba

Akiba ben Josefin hauta Tiberiaksessa.
Akiba ben Josef (noin 50 – noin 135 jaa., hepr. ‏רבי עקיבא‎) oli juutalainen tietäjä, jota pidetään yhtenä rabbiinisen juutalaisuuden perustajista.
Akiba piti Roomaa vastaan kapinoinutta Simon bar Kokhbaa juutalaisten messiaana.
Kuolema

Tunnetuimman version mukaan roomalaiset kielsivät Akibaa opettamasta Tooraa kuolemanrangaistuksen uhalla ja hän kieltäytyi. Juutalaisen perimätiedon mukaan hänet nyljettiin elävältä, jolloin hän lausui Šema Israel -rukousta. Kiduttajien edettyä otsan kohdalle, missä juutalaismiehet säilyttävät Tefillin-raamatunlausekoteloitaan, hän kuoli sanottuaan rukouksesta sanan ”yksi”.
Aiheesta muualla

Elämäkerta-artikkeleita rabbi Akibasta. (englanniksi)
JewishEncyclopedia:Akiba. (englanniksi)
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Akiva ben Joseph
Käännös suomeksi
Robin Hund & Hans glada orkester

Robin Hund & Hans glada orkester on vuonna 2012 perustettu suomenruotsalainen lastenmusiikkiyhtye, joka muodostavat laulaja Tomas Järvinen ja kitaristi Henrik Strang. Se on julkaissut myös suomenkielisiä albumeja nimellä Robin Rekku & Jekkuorkesteri. Vuonna 2018 yhtye voitti parhaan lastenmusiikkialbumin Emma-palkinnon. Emma-gaalassa 2020 yhtyeen albumi Ett album för äldre barn palkittiin parhaana lastenalbumina.
Diskografia

Hundar och katter (2012)
Med dunder & brak (2013)
Kaikki mukaan hyppimään (2014)
Berättelser om en Hund och en Katt (2014)
Sju dagar tills tomten komme (2014)
Händerna upp i luften (2015)
Berättelser om hundar och katter (2016)
Alla ropar ett hej (2017)
Karkumatkalla (2018)
Ett album för äldre barn (Och yngre att tjuvlyssna till!) (2019)
Dit och tillbax (2021)
Aiheesta muualla

Yhtyeen kotisivut (Arkistoitu – Internet Archive)
Saarenheimo

Saarenheimo on muun muassa seuraavien suomalaisten sukunimi:
Eero Saarenheimo (1919–2018), Yleisradion toimittaja
Juho Saarenheimo (1896–1947), suojeluskuntaupseeri ja liikemies
Kerttu Saarenheimo (1922–2011), kirjallisuudentutkija, professori
Mikko (Sulo Mikael) Saarenheimo, vuoteen 1906 Rask (1887–1980), kirjallisuudentutkija
Pekka Saarenheimo (s. 1982), jääkiekkoilija
| --- | --- |
: Tällä täsmennyssivulla luetellaan henkilöitä, joilla on sama sukunimi.
Päivi Åstedt-Kurki

Päivi Marjatta Åstedt-Kurki (o.s. Åstedt, s. 28. tammikuuta 1957 Hollola) on suomalainen sairaanhoitaja, terveydenhuollon tohtori ja Tampereen yliopiston hoitotieteen professori (1998-).
Vuoden 2014 loppupuoleen mennessä hän oli julkaissut yli 250 tieteellistä julkaisua, kongressijulkaisua ja yleistajuisia artikkeleita hoitotieteestä, erityisesti perhehoitotieteen alalta. Hän on saanut myös kansainvälistä tunnustusta perhehoitotieteen edistämisestä Suomessa ja kansainvälisesti (muun muassa Distinguished contribution to family nursing -palkinto, 2009).
Aiheesta muualla

Åstedt-Kurki, Päivi (mm. julkaisut) (solecris.uta.fi)
Paivi Astedt-Kurki. University of Tampere, UTA School of Health Sciences (englanniksi) (researchgate.net)
Åstedt-Kurki palkittiin perhehoitotieteen edistäjänä (5.8.2009) (yle.fi)
Elina Kujala (6.7.2018) Takki taipeisiin ja tissit tiskiin (superlehti.fi)
Hoitotiede. Professorit (Tampereen yliopisto) (uta.fi)
S&P Global

| S&P Global |
| --- | --- |

Osake:  NYSE: SPGI
ISIN:  US78409V1044
Kotipaikka:  New York, Yhdysvallat
Tytäryhtiöt:  S&P Global Ratings S&P Global Platts CRISIL S&P Dow Jones Indices S&P Global Market Intelligence
Kotisivu:  www.spglobal.com/en/
Infobox OKVirheellinen NIMI-arvo: 
S&P Global (aikaisemmin The McGraw-Hill Companies, Inc.), on yhdysvaltalainen pörssiyhtiö, jonka pääkonttori on New Yorkissa. Yhtiön pääasialliset liiketoiminnan alueet ovat rahoitus- ja liiketoiminnan palvelut. Yhtiö on julkaissut lukuisia kirjoja ja aikakauslehtiä, muun muassa BusinessWeek ja Aviation Week ovat olleet yhtiön lehtiä. S&P Global Ratings on S&P Globalin omistamama luottoluokitusyksikkö.
Yhtiö myi koulutusyksikkönsä Apollo Globalille noin 2,5 miljardilla dollarilla marraskuussa 2012.
McGraw-Hill vaihtoi virallisesti nimensä S&P Globaliksi osakkeenomistajien äänestyksen jälkeen 27. huhtikuuta 2016.
Aiheesta muualla

Virallinen sivusto (englanniksi)
Pétur Guðmundsson (kuulantyöntäjä)

| Mitalit> Maa:   Islanti.Miesten yleisurheilu.Sisäratojen EM-kilpailut  | Mitalit> Maa:   Islanti.Miesten yleisurheilu.Sisäratojen EM-kilpailut  | Mitalit> Maa:   Islanti.Miesten yleisurheilu.Sisäratojen EM-kilpailut  | Maa:   Islanti> Miesten yleisurheilu. |
| --- | --- | --- | --- |
|  Pronssia | Pariisi 1994 | kuulantyöntö |  |
Pétur Guðmundsson (s. 9. maaliskuuta 1962) on islantilainen kuulantyöntäjä, sisäratojen EM-mitalisti. Hän edusti aktiiviurallaan selfosslaista HSK-seuraa. Hän on pituudeltaan 193 cm.
Pétur karsiutui loppukilpailusta Soulin olympialaisissa 1988. Hän sijoittui sisäratojen MM-kilpailuissa 11:nneksi Budapestissa 1989 ja neljänneksi Sevillassa 1991, mutta karsiutui loppukilpailusta Tokion MM-kisoissa 1991. Hän sijoittui viidenneksi Genovan EM-hallikilpailuissa 1992. Hän karsiutui loppukilpailusta Barcelonan olympialaisissa 1992 ja Stuttgartin MM-kilpailuissa 1993.
Pétur saavutti pronssia sisäratojen EM-kilpailuissa Pariisissa 1994 tuloksella 20,04. Helsingin EM-kilpailuissa hän oli samana vuonna seitsemäs. Barcelonan MM-hallikilpailuissa 1995 hän sijoittui kuudenneksi.
Pétur Guðmundsson työnsi ennätyksensä 21,26 Mosfellsbaerissa 10. marraskuuta 1990. Sisäradoilla hän työnsi parhaimmillaan 20,66 Reykjavikissa 3. marraskuuta 1990.
SHRDLU

SHRDLU on varhainen luonnollista kieltä ymmärtävä tietokoneohjelma, jonka kehitti Terry Winograd MIT:n tekoälylaboratoriossa vuosina 1968–1970.
SHRDLU käsitteli yksinkertaisiin geometrisiin kappaleisiin perustuvaa maailmaa.
SHRDLU:n ”lohkomaailma” on yksinkertaistettu maailma, joka sisältää erilaisia ​​perusesineitä: lohkoja, kartioita, palloja, kuutioita jne. SHRDLU oli pääasiassa kieliparseri, joka salli käyttäjän vuorovaikutuksen englanninkielisillä termeillä. Käyttäjä ohjeisti SHRDLUa liikuttamaan näitä esineitä ja voi kysyä niiden tilasta englanninkielisillä termeillä.
SHRDLU ymmärsi noin 50 sanaa: substantiiveja kuten ”kuutio” ja ”kartio”, verbejä kuten ”aseta päälle” ja ”siirrä”, ja adjektiiveja kuten ”iso” ja ”sininen”. Käyttäjä voi myös antaa kappaleille nimiä ja käyttää niitä. Sanoja voi yhdistellä käskyiksi kuten ”nosta iso punainen kuutio", ”etsi kuutio joka on suurempi kuin se mitä pidät ja laita se laatikkoon”, ”mitä laatikko pitää sisällään”.
SHRDLU on kirjoitettu MacLispillä ITS-käyttöjärjestelmälle PDP-6-koneelle. Käyttäjä käytti päätettä komentojen antamiseen ja maailman tila visualisoitiin DEC-340-monitorille.
SHRDLU kuvattiin Winogradin väitöskirjassa Procedures as a Representation for Data in a Computer Program for Understanding Natural Language, joka julkaistiin MIT AI Technical Report 235 -julkaisussa helmikuussa 1971, Cognitive Psychology -lehdessä 1972 ja kirjana Understanding Natural Language (1972).
Ohjelman nimi ei varsinaisesti tarkoita mitään. Kyseessä on Linotype-ladontakoneiden näppäimistön kirjainten järjestys ja merkkijonoa saatettiin käyttää täytetekstinä lorem ipsumin tapaan.
Pola Negri

| Pola Negri |
| --- | --- |

Henkilötiedot
Koko nimi:  Barbara Apolonia Chałupiec
Syntynyt: 3. tammikuuta 1897 Lipno, Puola
Kuollut: 1. elokuuta 1987 (90 vuotta) San Antonio, Texas, Yhdysvallat
Ammatti:  näyttelijä
Aiheesta muualla
www.polanegri.com
IMDb 
Elonet
Pola Negri, (oik. Barbara Apolonia Chałupiec; 3. tammikuuta 1897 Lipno, Puola – 1. elokuuta 1987 San Antonio, Texas, Yhdysvallat) oli puolalaissyntyinen näyttelijä ja mykkäelokuvan tunnetuimpia tähtiä.
Negri opiskeli tanssi- ja teatterikoulussa Varsovassa. Opiskelujen jälkeen hänestä tuli suuri mykkäelokuvien tähti Saksassa. Sieltä hän lähti Hollywoodiin ja teki ensimmäisen elokuvansa Yhdysvalloissa 1923. Hänestä tulikin 1920-luvulla yksi Hollywoodin suurimmista tähdistä. Hänen näkyvyytensä oli suuri myös Euroopassa: esimerkiksi Ayn Rand teki esikoisteoksensa hänestä.
Negri kihlautui vuonna 1923 Charles Chaplinin kanssa. Yhdeksän kuukautta kestänyt myrskyisä suhde oli hyvin julkinen, ja suhdetta on pidetty osaksi julkisuustemppuna, jolla Chaplin hankki huomiota uudelle elokuvalleen Nainen Pariisissa ja Negri alkavalle Hollywood-uralleen.[lähde? ] Negrilla oli myös romanssi ajan suuren miestähden, näyttelijä Rudolph Valentinon kanssa. Valentinon kuoltua 1926 Negri herätti kohua hysteerisellä käytöksellään hautajaisissa.
Negrin suosio laski Hollywoodin siirtyessä äänielokuviin, eikä hänen puolalaiskorostuksensa ollut vakuuttava englanninkielisissä elokuvissa. Hän palasi Saksaan, jossa teki näyttävän paluun alalle. Hänellä huhuttiin olleen rakkaussuhde Adolf Hitlerin kanssa. Vuonna 1938 hänen oli kuitenkin lähdettävä Saksasta joidenkin natsien epäillessä hänen olevan osaksi juutalainen. Hän muutti Ranskaan.
Toisen maailmansodan sytyttyä Pola Negri palasi vuonna 1941 Yhdysvaltoihin. Hän näytteli siellä vuonna 1943 valmistuneessa elokuvassa, jonka jälkeen hän jäi pitkäksi aikaa pois elokuvista. Hän palasi elokuviin vuonna 1964, jolloin ilmestyi hänen viimeiseksi jäänyt elokuvansa. Vuonna 1951 hänestä tuli Yhdysvaltain kansalainen.[lähde? ] Vuonna 1970 ilmestyivät hänen muistelmansa, Memoirs of a Star.
Negri kuoli vuonna 1987 keuhkokuumeeseen. Hän oli kuitenkin jo ennen sitä kärsinyt aivokasvaimesta.
Filmografia > Lyhytelokuvat

| Lyhytelokuvat> Vuosi | Lyhytelokuvat> Suomenkielinen nimi | Lyhytelokuvat> Alkuperäinen nimi | Lyhytelokuvat> Rooli |
| --- | --- | --- | --- |
| 1915 |  | Czarna książeczka |  |
| 1917 |  | Die toten Augen |  |
| 1918 |  | Studentenliebe |  |
| 1918 |  | Суррогаты любви; Surrogaty ljubvi |  |
Aiheesta muualla

Kuvia tai muita tiedostoja aiheesta Pola Negri Wikimedia Commonsissa
Polanegri.com (Arkistoitu – Internet Archive)
Virtual History – Tobacco cards
Tulinen Pola Negri - joka osaa kärsiä ja rakastaa, Kuva, 13.04.1938, nro 8, s. 24, Kansalliskirjaston digitaaliset aineistot
Rauman pitsi

Rauman pitsi tai raumanpitsi on Raumalla perinteisesti nyplättävä pitsityyppi. Pitsinnypläyksen historia ulottuu Raumalla useiden vuosisatojen taakse. Pitsin nyplääminen on ollut merkittävä ansiomahdollisuus varattomille naisille, mutta myös miehille.
Aiheesta muualla

18. Rauman pitsi Vanhan Rauman runoreitti. Viitattu 21.12.2019. (englanniksi)
Pakinaa Rauman pitseistä, Helsingin Sanomat, 06.01.1935, nro 5, s. 25, Kansalliskirjaston digitaaliset aineistot
Pitsiläiset elokuvatähtinä, Suomen Kuvalehti, 11.06.1938, nro 23, s. 8, Kansalliskirjaston digitaaliset aineistot
Ruuskanlampi

| Ruuskanlampi |
| --- | --- |
Valtiot:  Suomi
Maakunnat:  Keski-Suomi
Kunnat:  Saarijärvi
Koordinaatit:  62°49′40″N, 25°21′57″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Pyhäjärven alue (14.68)
Laskupuro:  puro Yltiölampeen 
Järvinumero:  14.685.1.002
Mittaustietoja
Pinnankorkeus:  161,3 m  
Pituus:  550 m  
Leveys:  200 m  
Rantaviiva:  1,416 km  
Pinta-ala:  3,562 ha  
Saaria:  ei saaria 
 fiRuuskanlampi 
Ruuskanlampi  on Keski-Suomessa Saarijärvellä  Häkkilän lähellä sijaitseva lampi.
Maantietoa

Lampi on 550 metriä pitkä, 200 metriä leveä, ja sen pinta-ala on 3,6 hehtaaria. Lammella ei ole kartan mukaan saaria. Lampi on luodattu ja siitä on julkaistu syvyyskartat. Sen rantaviivan pituus on 1,4 kilometriä.
Vesistösuhteet

Lampi sijaitsee Kymijoen vesistössä (vesistöaluetunnus 14) Saarijärven reitin valuma-alueen (14.6) Pyhäjärven alueella (14.68), jonka Pöykynjoen valuma-alueeseen (14.685) se kuuluu. Lammen vedenpinnan korkeus on 161,3 metriä mpy.
Robert E. Sherwood

| Robert E>  Sherwood |
| --- | --- |
 Robert E. Sherwood
Henkilötiedot
Koko nimi:  Robert Emmet Sherwood
Syntynyt: 1896
Kuollut: 1955 (58–59 vuotta)
Ammatti:  näytelmäkirjailija
Kirjailija
Tuotannon kieli: englanti
Aiheesta muualla
Löydä lisää kirjailijoitaKirjallisuuden teemasivulta
Robert Emmet Sherwood (1896 New Rochelle, New York, Yhdysvallat – 1955 New York, New York, Yhdysvallat) oli yhdysvaltalainen näytelmäkirjailija, toimittaja ja teatterikriitikko. Hän kirjoitti lisäksi elokuvakäsikirjoituksia.
Sherwoodin näytelmä The Shall Be No Night sai aiheen Suoman talvisodasta, mutta myöhemmin Sherwood muokkasi sen tapahtumapaikaksi Kreikan. Elokuva Sumujen silta perustuu Sherwoodin näytelmään Waterloo Bridge ja Kivettynyt metsä näytelmään The Petrified Forest.
Suomennetut teokset

Keskellä Eurooppaa : näytelmä , kuunnelma (Idiiot's Delight ), suom. Helsinki : Yleisradio 1967
Näytelmän ensi-ilta Helsingin Kansanteatterissa 1941
Filmografia

Vaaleaverinen ihanne ('The Lucky Lady), 1926
Punainen neilikka (The Scarlet Pimpernel), 1935
Kummitus muuttaa länteen (The Ghost Goes West), 1935
Lady X:n avioero (The Divorce of Lady X), 1938
Marco Polon seikkailut (The Adventures of Marco Polo), 1938
Keskellä Eurooppaa (Idiot's Delight),1939
Abraham Lincoln taistelujen mies (Abe Lincoln in Illinois), 1940
Rebekka (Rebecca), 1940
Parhaat vuodet (The Best Years of Our Lives), 1946
Piispan vaimo (The Bishop's Wife), 1947
Nuorallatanssija (Man on a Tightrope), 1953
Rakastuin enkeliin (The Preacher's Wife), 1996
Aiheesta muualla

Kuvia tai muita tiedostoja aiheesta Robert E. Sherwood Wikimedia Commonsissa
Robert E. Sherwood Elonetissä.
Robert E. Sherwood Internet Movie Databasessa. (englanniksi)